32003D0904
L 340/69
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 15 декември 2003 година
за одобряване на програми за целите на получаване на статута на одобрени зони и на одобрени стопанства в неодобрени зони, по отношение на вирусна хеморагична септицемия (ВХС) и епизоотична хематопоетична некроза (ЕХН) при рибите, и за изменение на приложения I и II към Решение 2003/634/ЕО
(нотифицирано под номер С(2003) 4727)
(текст от значение за ЕИП)
(2003/904/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/67/ЕИО на Съвета от 28 януари 1991 г. за ветеринарно-санитарните изисквания при пускането на пазара на аквакултури и продукти от тях (1), и по-специално член 10, параграфи 2 и 3 от нея,
като има предвид, че:
(1)
Решение 2003/634/ЕО на Комисията (2) одобрява и изброява програми, представени от различни държави-членки. Програмите са предназначени да позволят на държавите-членки допълнително да инициират процедурите, с които зона или стопанство, намиращи се в неодобрена зона, да получат статут на одобрена зона или на одобрено стопанство в неодобрена зона, по отношение на една или повече от следните болести по рибите: вирусна хеморагична септицемия (ВХС) и епизоотична хематопоетична некроза (ЕХН).
(2)
С писмо от 5 септември 2002 г. Италия кандидатства за одобрение на програмата, която да се прилага в стопанството „Incubattoio ittico de valle“ в региона на Пиемонт. Към датата на кандидатстването стопанството е било под наблюдение, започнало през м. януари 2000 г. Въведена е била, обаче, риба от стопанства, които към датата на въвеждането на рибата не са били одобрени съгласно членове 5 или 6 от Директива 91/67/ЕИО.
(3)
За внесената кандидатура е установено, че отговаря на член 10 от Директива 91/67/ЕИО и следователно трябва да бъде одобрена, и приложение II към Решение 2003/634/ЕО следва да бъде подходящо изменено. Поради въвеждането на риба от неодобрени региони, програмата трябва да продължи четири години от датата на одобрението.
(4)
С писмо от 20 октомври 2003 г. Финландия поиска изменение на програмата, цитирана в приложение I, точка 6.2 от Решение 2003/634/ЕО. Поради избухване на епидемия от ВХС сред дъговата пъстърва по западното крайбрежие на Финландия властите са решили да приложат мерки за ликвидиране на болестта в тази нова област, подобно на мерките, прилагани в областите, описани в приложение I, точка 6.2 към Решение 2003/634/ЕО. Следователно изменението на програмата трябва да бъде одобрено.
(5)
Някои от програмите, одобрени с Решение 2003/634/ЕО по отношение на Франция и Германия са приключили. Областите са постигнали статут на одобрение и са включени в приложение I към Решение 2002/308/ЕО на Комисията (3). Ето защо тези области трябва да бъдат заличени от приложение I към Решение 2003/634/ЕО.
(6)
Решение 2003/634/ЕО следва в тази връзка да бъде подходящо изменено.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
1. С настоящото се одобряват измененията в програмата, внесена от Финландия съгласно член 10, параграф 1 от Директива 91/67/ЕИО за придобиването на статут на одобрена зона по отношение на една или повече от следните болести по рибите: вирусна хеморагична септицемия (ВХС) и епизоотична хематопоетична некроза (ЕХН).
2. С настоящото се одобрява програмата, внесена от Италия съгласно член 10, параграф 1 от Директива 91/67/ЕИО за придобиване на статут на одобрено стопанство в неодобрена зона, по отношение на една или повече от следните болести по рибите: ВХС и ЕХН.
Член 2
Решение 2003/634/ЕО се изменя, както следва:
1.
Приложение I се заменя с приложение I към настоящото решение.
2.
Приложение II се заменя с приложение II към настоящото решение.
Член 3
Съответните държави-членки въвеждат в сила законовите, подзаконовите и административните разпоредби, необходими, за да се съобразят с одобрените програми.
Член 4
Адресати на настоящото решение са държавите-членки.
Съставено в Брюксел на 15 декември 2003 година.